Avsnittstegn

Avsnittstegn, alineategn eller a linea ( ¶ ) er et tegn som tradisjonelt markerer nytt avsnitt. Tegnet er ikke-alfabetisk og skrives som en bakvendt P, og heter «pilcrow» på engelsk. Det kan i lages Windows ved å bruke Alt + 0182

I middelalderen, før det var vanlig å bruke avsnitt i en brødtekst, ble det brukt for å markere en ny tanke eller et nytt argument i en tekst. 

I dag brukes tegnet i tekstbehandlingsprogrammer for å markere linjeskift i slutten av et avsnitt. Det brukes også på verktøylinjen i noen programmer for å markere visning av dette og andre skjulte tegn i teksten, for eksempel tabulator, mellomrom og sideskift. 

Tegn